stanford-oval/wikipedia huggingface dataset:
דרימוורקס רקורדס
היסטוריה

באוקטובר 1994, ארבע שנים לאחר מכירת חברת גפן רקורדס בניהולו של דייוויד גפן ליוניברסל מיוזיק גרופ, הצטרף לסטיבן ספילברג ולג'פרי קצנברג בהקמת חברה חדשה בשם "SKG".‏ שלושת השותפים, בעיקר גפן עם מו אוסטין, בנו מיקל ולני וורונקר, השיקו מאוחר יותר את חברת התקליטים. רופוס ויינרייט היה האמן הראשון שהוחתם בחברת התקליטים החדשה.
לוגו החברה היה הפרויקט האחרון של רוי ליכטנשטיין. העיצוב הייחודי, שמשלב תו מוזיקלי ובועת דיבור, הופיע לראשונה על האלבום Beautiful Freak של להקת אילז. על המוצר הראשון שיצא דרך החברה, Older של ג'ורג' מייקל, נטבע הסמל המוכר של דרימוורקס – ילד עם חכה ישוב על הירח.
ב-11 בנובמבר 2003 הוכרז כי יוניברסל מיוזיק גרופ הגיעה להסכם רכישת חברת דרימוורקס רקורדס על מנהליה תמורת כמאה מיליון דולר. ההסכם הגיע בתקופה בה תעשיית המוזיקה עברה שינויים כבירים, בהתאם להתמודדותה על ירידת נתוני המכירות הפיזיים, ועלייתם של שירותי הסטרימינג השונים. במסגרת העסקה, דרימוורקס רקורדס נכנסה לחברת התקליטים "אינטרסקופ גפן A&M".‏
חטיבת הקאנטרי של דרימוורקס רקורדס נשארה עד ספטמבר 2005, אז נסגרה כל ידי יוניברסל מיוזיק גרופ לאחר עזיבתו של טובי קית'.
דרימוורקס נאשוויל

בין השנים 1997 ל-2005 הפעילה גם חטיבה בנאשוויל שבטנסי ליצירות קאנטרי. לאחר הפירוק של דרימוורקס רקורדס, המנהל של החטיבה, סקוט בורצ'טה, הקים את ביג משין רקורדס. האמנית הראשונה של ביג משין רקורדס הייתה טיילור סוויפט. מאוחר יותר החברה הזו התמזגה עם יוניברסל מיוזיק גרופ.
הערות שוליים

↑  "Universal Music to buy DreamWorks Records". Deseret News. 12 בנובמבר 2003. נבדק ב-5 במרץ 2021. {{cite web}}:  (עזרה)
↑  "Universal buys Dreamworks Records". BBC. 11 בנובמבר 2003. נבדק ב-5 במרץ 2021. {{cite news}}:  (עזרה)
↑  "The Life and Work of Roy Lichtenstein, Pop Art Pioneer". Thought Co. נבדק ב-5 במרץ 2021. {{cite web}}:  (עזרה)
1 2  Cieply, Michael (27 באוקטובר 2008). "David Geffen Makes a Sudden Exit". New York Times. נבדק ב-5 במרץ 2021. {{cite news}}:  (עזרה)
↑  "George Michael - Older". Discogs (באנגלית). נבדק ב-2020-12-26.
↑  "UMG To Acquire DreamWorks Records". Billboard. 2013-08-17. נבדק ב-2013-09-15.
↑  "Business | Universal buys Dreamworks Records". BBC News. 2003-11-11. נבדק ב-2013-09-15.
↑  "Jordan Schur, in Partnership with Interscope Records, launches Suretone Records". 2013-01-26. אורכב מ-המקור ב-2013-01-26. נבדק ב-2018-03-29.
↑  "Universal Shuts Down DreamWorks Nashville". Billboard. נבדק ב-5 במרץ 2021. {{cite web}}:  (עזרה)
↑  "Big Machine and racing go together". ESPN. 28 ביולי 2011. נבדק ב-5 במרץ 2021. {{cite web}}:  (עזרה)
↑  "The Shocking Falling-Out Between Taylor Swift and a Longtime Ally". The Atlantic. 2 ביולי 2019. נבדק ב-5 במרץ 2021. {{cite web}}:  (עזרה)
↑  "UNIVERSAL MUSIC GROUP NASHVILLE AND SHOW DOG NASHVILLE ANNOUNCE RESTRUCTURE OF EXISTING JOINT VENTURE". UMG. נבדק ב-5 במרץ 2021. {{cite web}}:  (עזרה)
| --- | --- |
בקרת זהויות :  MusicBrainz: d4751e8e-aa7f-4670-b8a3-4a861bcffa0d
החברה הממשלתית להגנות ים המלח

החברה הממשלתית להגנות ים המלח היא חברה ממשלתית שהוקמה בשנת 2008 על מנת לפתח את ים המלח, ולטפל בעליית המפלס בדרומו. החברה כפופה למשרד התיירות ובראשה עומד שמעון דניאל, לשעבר קצין ההנדסה הראשי. משרדי החברה נמצאים בשכונת גבעת שאול שבירושלים.
לאורך השנים החברה ביצעה מספר פרויקטים, ובהם שיפוץ כביש 90 העובר בסמוך לים ופיתוח החופים.
בספטמבר 2017 החברה הוסמכה לפתח תשתיות תיירותיות גם באזורים אחרים בנגב, ובהם הערבה, אילת ומצפה רמון.
ראו גם

מפעלי ים המלח
החברה הממשלתית להגנות מצוקי חוף הים התיכון
הערות שוליים

↑  הקמת החברה הממשלתית להגנות ים המלח בע"מ, החלטה מספר 3262 של ממשלת ישראל השלושים ואחת, משנת 2008, באתר של משרד ראש הממשלה
↑  פרויקטים, באתר החברה הממשלתית להגנות ים המלח
↑   רינה רוזנברג קנדל, הממשלה הסמיכה את החברה להגנות ים המלח לפתח תשתיות תיירותיות בדרום, באתר TheMarker‏, 26 בספטמבר 2017
| דגל ישראל חברות ממשלתיות בישראל |
| --- | --- | --- |
| אוצר | ענבל חברה לביטוח |  |
| אנרגיה | חברת החשמל לישראל • המכון הגיאופיסי לישראל • נתיבי הגז הטבעי לישראל • תשתיות נפט ואנרגיה • החברה הלאומית לאספקת פחם • חקר ימים ואגמים לישראל • מקורות |  |
| ביטחון | רפאל מערכות לחימה מתקדמות (SCD) • התעשייה האווירית לישראל • אלתא מערכות • תומר חברה ממשלתית • נצר השרון |  |
| בינוי ושיכון | האגודה לתרבות הדיור • דירה להשכיר • חלמיש • עמידר • ערים • חברת קרתא |  |
| דת | המרכז הארצי לפיתוח המקומות הקדושים |  |
| חינוך | הארכיון המרכזי לתולדות העם היהודי • הכפר הירוק • מאיר שפיה • מדרשת שדה בוקר • מקוה ישראל • החברה למתנ"סים |  |
| ירושלים | החברה לפיתוח מזרח ירושלים • החברה לשיקום ולפיתוח הרובע היהודי |  |
| כלכלה | אשרא • המועצה הישראלית לצרכנות |  |
| סביבה | החברה הממשלתית להגנות מצוקי חוף הים התיכון • החברה הממשלתית להגנות ים המלח • פארק אריאל שרון • החברה לשירותי איכות הסביבה |  |
| רווחה | המשקם |  |
| תחבורה | חברת כביש חוצה ישראל • נתיבי איילון • נתיבי ישראל • נת"ע - נתיבי תחבורה עירוניים • רכבת ישראל • נמל אשדוד • חברת נמלי ישראל |  |
| תיירות | החברה לפיתוח עכו העתיקה • החברה הממשלתית לתיירות |  |
| חברות ממשלתיות בעבר | אל על • בזק • נמל אילת • נמל חיפה • צים • תעש מערכות • עשות אשקלון • תדמור • דואר ישראל • בנק הדואר |  |
רשות החברות הממשלתיות • הפרטה בישראל
| --- | --- |
בקרת זהויות :  NLI: 987007572431305171
דריווש המדי

| --- | --- |

איור של משתה בלשאצר מאת רמברנדט
 לידה:  ג'שכ"ט Media 
 פטירה:  אסיה
 מדינה:  בבל, Media 
 
דָּרְיָוֶשׁ הַמָּדִי (בארמית: דָרְיָוֶשׁ מָדָאָה) הוא מלך המופיע בספר דניאל, כמי שמלך לאחר בלשאצר ולפני כורש.
הוא נזכר כמלך שהורה להכניס את דניאל לגוב האריות.
בתנ"ך

דריווש מוזכר בתנ"ך בספר דניאל, שם הוא נזכר כבנו של אחשורוש המדי, ונאמר שקיבל את המלכות בהיות כבן 62 שנה.
דריווש מופיע לראשונה בפרק ו, לאחר סיפור משתה בלשאצר.
בסיפור דניאל בגוב האריות, שרי דריווש מצווים להשליך את דניאל לגוב האריות אך האריות לא נוגעים בו לרעה. בעקבות המקרה דריווש מכיר באלוהי ישראל.
דריווש מלך על פי התנ"ך במשך שנה,[דרוש מקור] לאחר מותו החליף אותו חתנו כורש.[דרוש מקור]
בספרות חז"ל

בחיבור סדר עולם רבה נאמר: ”מה תלמוד לומר כבר שנין שתין ותרתין, אלא יום שנכנס נבוכדנצר להיכל בימי יהויכין נולד שטנו והוא דריוש”.
לפי סדר עולם רבה, דריווש נולד בשנת ג'שכ"ט.[דרוש מקור]
לאחר משתה בלשאצר, דריווש וכורש שהיו משועבדים לו, מורדים בו והורגים אותו, ודריווש מחליף אותו.[דרוש מקור]
לאחר מות בלשאצר אימץ דריווש את בתו של בלשאצר, ושתי,[דרוש מקור] שבהמשך התחתנה עם אחשוורוש.
זיהוי היסטורי

הדעה המקובלת בקהילה המדעית היא שדריוש המדי הוא דמות בדיונית. אזכורו מהווה ראיה לכך שספר דניאל הוא יצירה פסאודואפיגרפית שנכתבה בתקופה ההלניסטית, שכן מבחינה היסטורית כורש כבש את ממלכת בבל, ומלך ישירות אחרי בלשאצר, ואילו דריוש ירש את כיסא בנו, בעוד ספר דניאל גורס את ההפך הגמור. חוקרי מקרא שאינם מקבלים עמדה זו, מנסים לזהות את דריוש המדי עם גובריאס (אנ'), מצביא של כורש.
הערות שוליים

↑  ספר דניאל, פרק ט', פסוק א': "דָרְיָוֶשׁ בֶּן אֲחַשְׁוֵרוֹשׁ מִזֶּרַע מָדָי".
↑  ספר דניאל, פרק ו', פסוק א': "וְדָרְיָוֶשׁ מדיא [מָדָאָה] קַבֵּל מַלְכוּתָא כְּבַר שְׁנִין שִׁתִּין וְתַרְתֵּין".
↑  ספר דניאל, פרק ו'.
↑  סדר עולם רבה, פרק כח
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
הסנפה

שורות של קוקאין ערוכות להסנפה
הסנפה היא שאיפה של אבקה, תרסיס, גז או אד לשם הכנסתם לתוך הגוף. להסנפה שימושים רפואיים, כדרך לנטילת תרופות, והיא דרך מקובלת לנטילתם של סמים מסוימים. הסנפה עלולה לפגוע לעיתים בדרכי הנשימה באף.
הסנפה של טבק הרחה נצפתה בקרב שבטים ילידים בברזיל עוד במאה ה-15, ומשם הגיעה לאירופה, תוך שיוחסו לטבק סגולות של מרפא לכאבי ראש.
עם הסמים שנהוג לקחת בהסנפה נמנים קוקאין, מתאמפטמין, אופיואידים ועוד. לשאיפת ממסים נדיפים יש השפעה פסיכואקטיבית, הנעה בין תחושת שכרות, בדומה לשכרות מאלכוהול, לבין הזיות.
הסנפה של ממסים נדיפים נמצאים בשימוש בעיקר בקרב ילדים, בני נוער, אסירים או אנשים הנמצאים במוסדות וכן על ידי עניים. זאת כיוון שחומרים אלה, המיועדים לשימושים אחרים, נמכרים באופן חוקי, במחיר זול יחסית, או מצויים במוצרים זמינים וחוקיים, כגון: מכלי תרסיס, דבקים, טיפקס, מטהרי אוויר, בנזין לרכב, נוזל למציתים, צבע, מדללי צבע, פריאון (גז קירור למזגנים), חומר לניקוי מקלדות מחשב ועוד.
גשר החגורה הקטנה

| --- | --- |

הגשר בשנת 2007
 מידע כללי
 סוג:  גשר תלוי, גשר 
 שימוש:  כלי רכב
 על שם:  החגורה הקטנה 
 מיקום:  Middelfart Municipality 
 מדינה:  דנמרק דנמרק
 מיקום ההתחלה:  יוטלנד
 מיקום הסוף:  פין
 הקמה ובנייה
 תקופת הבנייה:  שנת 1965 – (נפתח) 21 באוקטובר 1970
 תאריך פתיחה רשמי:  21 באוקטובר 1970 
 מבנה:  גשר תלוי
 חומרי בנייה:  בטון מזוין 
 אדריכל:  אורלה מולגרד-נילסן
 מידות
 אורך:  1,700 מטר מטר
 רוחב:  31.2 מ' 
 גובה:  120 מ' 
 מידע טכני
 מִפְתָּח מרבי:  600 מ' 
 
 קואורדינטות:  55°31′07″N 9°44′57″E﻿ / ﻿55.518611111111°N 9.7491666666667°E﻿ / 55.518611111111; 9.7491666666667
 he
 
גשר החגורה הקטנה החדש (בדנית: Nye Lillebæltsbro) הוא גשר תלוי המחבר את האי פין לחצי האי יוטלנד בדנמרק. המִפְתח העיקרי הוא ברוחב של 600 מטר, העמודים מגיעים לגובה של 120 מטר והגובה המקסימלי מעל פני הים של ספינות שיכולות לעבור מתחתיו הוא 44 מטר.[דרוש מקור] גשר זה היווה תחליף לגשר החגורה הישן במרבית תפקידיו.
היסטוריה

בניית הגשר החלה בשנת 1965, והסתיימה ב-21 באוקטובר 1970. הגשר נחנך על ידי מלך דנמרק פרדריק התשיעי. הגשר נבנה גם כדי להיות כביש מהיר שיאפשר להגיע ממקום למקום באיים של דנמרק בשל התעבורה הגוברת בין יוטלנד לפין. הכביש המוחזק על ידי הגשר מחומם, על מנת שישמר ללא קרח ושלג בחורף.
היסטוריה > גשר החגורה הקטנה הישן

גשר החגורה הקטנה הישן נבנה על ידי מונברג אנד ת'ורסן. בניית הגשר החלה בשנת 1929 והוא נפתח לתנועה ב-14 במאי 1935. אורכו 1,178 מטרים, רוחבו 20.5 מטרים, גובהו 33 מטרים,[דרושה הבהרה] והמִפְתח העיקרי של הגשר הוא 220 מטרים. על הגשר יש שני פסי רכבת המשמשים כתחבורה מסילתית, שני נתיבים צרים למכוניות וגם מדרכה להולכי רגל. בזמן בניית הגשר לא הורשתה נסיעה של כלי רכב בגשר. הבסיסים של הגשר הורדו לים מאוניות על פי חישובים מדויקים, והאנשים שבנו את הגשר השתמשו בדליי מלט על מנת ליצור תבניות שיהוו את החיבור של הגשר עם היבשה.
כאשר הגשר החדש נפתח ונכנס לשימוש בשנת 1970, התייתר תפקידו של הגשר הישן כקו התנועה הראשי למכוניות בין פין ויוטלנד. עם זאת, הוא עדיין משמש כגשר הרכבות היחיד בין יוטלנד ובפונן ובכך הגשר הישן הפך לקו הרכבת היחיד המקשר בין יוטלנד ושלן והיחיד המחבר מבחינת תחבורה בין פרדריסיה ומידלפרת והעיירות הסמוכות.
תחזוקה

הגשר דורש תחזוקה מתמדת. בעשורים הראשונים לאחר בניית הגשר חברת הבנייה של הגשר דאגה לצבוע את מבנה הפלדה של הגשר מקצה אחד אל הקצה השני. חמישה עד עשרה אנשים דואגים לתחזוקתו של הגשר כל הזמן.
תיירות

בשנת 2015, המדריך "bridgewalking" החל להפעיל סיורים על דפנות הגשר. סיור ממוצע ייקח כמה שעות ברמות אבטחה שונות.
הערות שוליים

↑  Little Belt Bridge, באתר structurae
↑  Bridgewalking er åben, באתר tv2fyn
ערך זה הוא קצרמרבנושא דנמרק ובנושא מבנים. אתם מוזמנים לתרום לוויקיפדיה ו.
גשר החגורה הקטנה הישן
גיזלה ורבצירק

| --- | --- |

 לידה:  8 באפריל 1875 ברטיסלאבה, האימפריה האוסטרו-הונגרית 
 פטירה:  10 באפריל 1956 (בגיל 81) הוליווד, ארצות הברית 
 מדינה:  אוסטריה אוסטריה
 
גיזלה ורבצירק (באנגלית: Gisela Werbezirk או Werbisek‏; 8 באפריל 1875 – 15 באפריל 1956) הייתה שחקנית ממוצא אוסטרי-הונגרי, כוכבת גדולה בתיאטרון היהודי בין שתי מלחמות העולם. מחזות רבים נכתבו עם תפקיד ראשי במיוחד בשבילה. היא שיחקה בתפקידים שהביעו מחשבות על תחומים שונים בחיים, בין היתר החיים בעיר גדולה, קונפליקטים שאפיינו התמודדות של בני ובנות הדור המתבולל שמוטרד מהעבר וההיסטוריה המשפחתית וקשיים של דור ההורים במוראביה או בהונגריה.
ביוגרפיה

ורבצירק נולדה וגדלה בפרסבורג (כיום ברטיסלבה, בירת סלובקיה) למשפחה יהודית. לפני שהפכה לשחקנית קולנוע, היא החלה את דרכה כשחקנית תיאטרון בווינה, שם גילמה תפקיד של אישה "זקנה" בת 35, אף על פי שהייתה אז בת 15 בלבד. במהלך רוב הקריירה שלה, היא הופיעה בתיאטראות ברחבי אירופה, בעיקר בווינה ובברלין. הושוותה לשחקנית הקולנוע מארי דרסלר. בעקבות האנשלוס זמן קצר לפני פרוץ מלחמת העולם השנייה, ורבצירק היגרה עם משפחתה לאמריקה כפליטה יהודית כדי להימלט מרדיפות הנאצים. היא הגיעה לניו יורק בסוף 1938. בתחילה הופיעה בתיאטראות ברודוויי ולאחר מכן קיבלה תפקידים קטנים בסרטים הוליוודיים.
ביוגרפיה > קריירת משחק

ורבצירק הייתה ידועה כשחקנית תיאטרון ששיחקה על במות באירופה במהלך קריירה ארוכה של למעלה מ-35 שנה. בשנת 1946 עיתון ה"ואלי טיימס" בקליפורניה כינה אותה "הקומיקאית המובילה באירופה". היא נודעה בעיקר בווינה, שם הופיעה במשחק על במה והייתה פופולרית בקרב צופי התיאטרון. היא הייתה שחקנית בולטת בתיאטראות יהודיים ברובע הלאופולדשטדט, שם זכתה להכרה כששיחקה בתפקידי אלמנות חזקות בהפקות קומיות שונות. תפקידיה הושוו לעיתים קרובות לסטריאוטיפ של ה"אמא הפולנייה" (ידישע מאמא), אמא שתלטנית שמעריצה את הבן שלה.
כמו נשים יהודיות רבות בווינה, היא היגרה לוינה ממזרח אירופה עם חלום להיות שחקנית במה. היא זכתה לשבחים מהמבקרים על ההומור ויכולות המשחק שלה. עם זאת, הופעתה ספגה ביקורת לעיתים קרובות, כאשר מבקרים יהודים גברים טענו שהיא לא מושכת מכדי לשחק תפקידים לא-יהודיים בצורה משכנעת. למרות זאת היא הייתה שחקנית מוערכת והישגית בסצנת התיאטרון היהודי. ב-1921, נכתב עליה בעיתון האוסטרי The Bomb שהיא "ככל הנראה הכוח הקומי החזק ביותר שניתן לראות כיום על במה בווינה". בסוף 1923, היא קיבלה את אחד מתפקידיה המצליחים ביותר בהצגה "Frau Breier aus Gaya", שם גילמה את תפקידה של סאלי ברייר, אישה מצליחה בתחום גידול העופות לבשר.
בין שאר ערי אירופה אליהן הגיעה, ורבצירק הגיעה גם לברלין, משם חזרה לווינה ב-1929 לאחר שהות ארוכה. בשנת 1936 היא שיחקה בתפקיד ראשי בהצגה "מיצי" בתיאטרון Deutsches Volkstheater של וינה, שם הופיעה למעלה מ-100 פעמים בשלושה תיאטראות שונים עם האנסמבל. לדבריה היא שיחקה במחזה Irish Rose ברחבי אירופה יותר מ-1,000 פעמים במהלכן היא הייתה השחקנית דוברת הגרמנית שהרוויחה את השכר הגבוה ביותר.
ביוגרפיה > קריירה בתחום לאחר ההגירה לארצות הברית

היא היגרה לארצות הברית בשלהי 1938, אז כבר הייתה שחקנית מוכרת באירופה, ולכן היא ציפתה למצוא עבודה בתחומי המשחק במהירות. למרות הפרסום שלה באירופה, בארצות הברית היא לא הייתה מוכרת וספגה קיטונות של בוז בעקבות שמה. בתחילה היא הופיעה בתיאטראות בברודוויי והופעת הבכורה שלה הייתה בתפקיד ראשי בגרסת היידיש של המחזה "המלכה האם" בתיאטרון הלאומי של ניו יורק. לפני כן היא שיחקה בתפקיד מרכזי במחזה בשם "החווה האפורה".
היא גם הופיעה בקולנוע וזכתה לשבחים על תפקידה כאישה גרמניה מבוגרת בסרט "נשים בשעבוד" משנת 1943. בביקורת שנכתבה בעיתון The Commercial Appeal ציינה המבקרת לילארד מגי על משחקה של ורבצירק שהיא "נתנה דין וחשבון טוב על עצמה" ככל הנראה היא שיחקה בכ-150 תפקידים, בדרך כלל כגברת מבוגרת, אך שיחקה גם בתפקידי משנה רבים.
חיים אישיים

ורבצירק הייתה ממוצא יהודי ונישאה ליוהאן פיפל, אחיינו של פרידריך גוסטב פיפל שהיא קרדינל הכנסייה הקתולית והארכיבישוף של וינה. הוא היה גם המנהל האישי שלה. הוא תואר על ידי אחד העיתונאים כ"אדם שמן להפליא, דברן". לזוג נולד בן בשם היינריך פיפל, שמאוחר יותר בעקבות המעבר לארצות הברית שינה את שמו להנרי פיבר.
חיים אישיים > ההגירה לארצות הברית

עוד לפני פרוץ מלחמת העולם השנייה, שלושה ימים לאחר שגרמניה פלשה לאוסטריה היא ברחה לאיטליה יחד עם משפחתה בסיוע חברים ובני משפחה. שם המשפחה שלה היה ידוע והם נסעו לאיטליה פעמים רבות בעבר, מה שאיפשר להם לעבור את הגבול מאוסטריה לאיטליה. בנה הנרי היה ממוקם במיקום גבוה ברשימת השמות ב"ספר השחור " של הגסטפו בשל פעילותו האנטי-נאצית ועקב היותו יהודי שנלחם למען הצבא הצ'כי. הוא נעצר וגורש לגרמניה, אך הצליח להימלט עם משפחתו לצרפת ולאחר מכן ללונדון.
בסוף 1938 הם הפליגו מלונדון על ספינת ה-SS איל דה פראנס כפליטים שהיגרו לאמריקה שם קיוו למצוא מפלט מרדיפות הנאצים. היא סבלה מגינוי בעקבות השם שלה, מה שהביא אותה לבטל את החלק בשם משפחתה "פיפל" (שהגיע בעקבות הנישואין). היא לא הייתה מודעת לכך של"פיפל", שנחשב לשם מכובד באוסטריה, יש משמעות פחות רצויה בשפה האנגלית. בראיון ב-1946 היא טענה שהיא מקבלת כ-20 שיחות מתיחה ביום בעקבות השם, חלקן עם חדשות כוזבות על בנה, למשל שהוא היה מעורב בתאונה. למרות זאת היא לא רצתה להסיר את מספר הטלפון שלה מספר הטלפונים מכיוון שחששה לאבד קשר עם חברים. ורבצירק קיבלה בסופו של דבר אזרחות אמריקאית וחיה את שארית חייה בארצות הברית. היא נפטרה בביתה כתוצאה מאי-ספיקת כליות ב-15 באפריל 1956, בגיל 81.
הערות שוליים

↑  אמנויות הבמה | הקהילות היהודיות באוסטריה
↑  Commire, Anne; Klezmer, Deborah (1999). Women in world history : a biographical encyclopedia. Yorkin Publications. p. 370.
1 2  "Czech Star Plays in 'High Window'". The Valley Times. 26 ביולי 1946. p. 13. {{cite news}}:  (עזרה)
↑  ANNO, Wiener Sonn- und Montags-Zeitung, 1929-04-29, Seite 9, anno.onb.ac.at
1 2  Silverman 2012, p. 99.
↑  Silverman 2012, pp. 99-100.
↑  "Hotizen" [Stage achievements]. The Bomb (בגרמנית). 15 באפריל 1921. p. 6. {{cite news}}:  (עזרה)
↑  "Gisela Werbezirk". Wiener Sunday and Monday newspaper (בגרמנית). 29 באפריל 1929. p. 9. {{cite news}}:  (עזרה)
↑  "Werde mitglied des Stadtbereines Salzburg" [Mizzi play performed by ensemble cast]. Salzburger Volksblatt (בגרמנית). 15 במאי 1936. p. 9. {{cite news}}:  (עזרה)
↑  "Article clipped from The Evening Sun". The Evening Sun. 1938-11-18. p. 28. נבדק ב-2025-01-02.
↑  Askin, Leon; Davidson, C. Melvin (1989). Quietude and Quest. Ariadne Press. p. 252. ISBN 9780929497075.
1 2  Virginia MacPhearson (13 ביוני 1946). "UP Reporter Pays Visit to Gisela Werbisek Piffl". Tampa Bay Times. p. 12. {{cite news}}:  (עזרה)
↑  "Gisela Werbisek in American Film". Wiener Allgemeine Zeitung (בגרמנית). 21 בדצמבר 1921. p. 7. {{cite news}}:  (עזרה)
↑  "Article clipped from Tampa Bay Times". Tampa Bay Times. 1946-06-13. p. 12. נבדק ב-2025-01-02.
↑  heinrich Piffl, forced to flee with parents from Austria
↑  Women in bondage
1 2 3  Gene Handsaker (26 ביולי 1946). "In Hollywood". Ironwood Daily Globe. p. 9. {{cite news}}:  (עזרה)
1 2  "Actress flees Vienna". The Evening Sun. 18 בנובמבר 1938. p. 28. {{cite news}}:  (עזרה)
1 2  "Heinrich Piffl, forced to flee with parents from Austria, stops here". The Chillicothe Constitution-Tribune. 10 ביולי 1949. p. 11. {{cite news}}:  (עזרה)
↑  "Step Ahead". Salinas Morning Post. 25 בנובמבר 1938. p. 1. {{cite news}}:  (עזרה)
↑  "Actress drops last name". The Evening Sun. 13 באוגוסט 1946. p. 18. {{cite news}}:  (עזרה)
↑  "German Actress, 81, Dies in Hollywood". Long Beach Independent. 17 באפריל 1956. p. 8. {{cite news}}:  (עזרה)
| --- | --- |
בקרת זהויות :  NLI: 987007312889705171  GND: 130178527  ISNI: 0000 0000 5544 1568  LCCN: no2007051872  MusicBrainz: baa2e314-c536-43dc-8031-59948340e32b  VIAF: 40476086   WorldCat (עם VIAF): 40476086
דניאל פולן

דניאל פולן (באנגלית: Daniel Pollen; ‏ 2 ביוני 1813 – 18 במאי 1896) היה ראש ממשלת ניו זילנד התשיעי.
ראשית חייו

דניאל פולן נולד בדבלין, אירלנד. הוא היה בנם של יו פולן, שהיה מנהל רציפים (Dockmaster) ושל אליזבת לבית אוניל. מעט ידוע על תקופה זו של חייו, אך ככל הנראה הוא גדל באירלנד ובארצות הברית. אביו היה מנהל רציפים ב-1812 וב-1832 עדיין החזיק במשרה זו. על פי כמה דיווחים היה אביו של פולן בין אלה שהשתתפו בבניית בניין הקפיטול בוושינגטון.
דניאל פולן היה רופא במקצועו, אם כי אין תיעוד על כך במוסד האקדמי בו הוא למד. בסוף שנות השלושים של המאה ה-19 הוא נסע לניו סאות' ויילס ובינואר 1840 הוא עבר להתיישב בחבל נורת'לנד שבניו זילנד. הוא היה עד חתימתו של הסכם ואיטנגי. ב-1841 הוא החל לעסוק ברפואה באוקלנד. ב-1844 הוא מונה להיות חוקר מקרי מוות, תפקיד אותו מילא במשך ארבע שנים.
במאי 1846 נשא פולן לאישה את ג'יין הנדרסון, בתו של קצין בצי המלכותי. ב-1847 עברו השניים להתגורר באי קואו, לאחר שפולן מונה להיות רופא בחברת כריית נחושת סקוטית.
קריירה פוליטית

פולן בילה מספר שנים בקואו. במהלכן הוא החל לכתוב מאמרים לעיתון The New Zealander שקראו להנהגתו של ממשל עצמי למושבה. הוא גם היה פעיל בתחומי המדע והספרות ובתמיכה בהתנזרות משתיית משקאות חריפים.
קריירה פוליטית > מחוז אוקלנד

כאשר נחקקה חוקת ניו זילנד ב-1852, מונה פולן להיות הפקיד הראשי במשרד נציב מחוז אוקלנד. מכאן הוא התקדם בסולם הדרגות. שנתיים לאחר מכן הוא מונה להיות חבר במועצה המנהלת וב-1858 הוא מונה להיות נציב אדמות הכתר באוקלנד. ב-1856 הוא נבחר למועצת המחוז של אוקלנד וכיהן בתפקיד זה עד 1865.
ביולי 1861 מונה פולן להיות חבר במועצה המחוקקת (הבית העליון של ניו זילנד שהיה קיים אז). ב-1862 הוא התפטר מתפקיד נציב אדמות הכתר והפך להיות סגן מפקח המחוז של אוקלנד. בדצמבר 1867 הוא התפטר מהמועצה המחוקקת והיה לנציגה באוקלנד של הממשלה המרכזית.
ביוני 1868 הוא שב למועצה המחוקקת והתפטר ממנה ב-1870 כדי לשמש שוב כנציג הממשלה באוקלנד.
ב-1870 החזיק פולן בארבע משרות במקביל: האחראי על מסי הקרקעות, הנציב לענייני הקרקעות המופקעות, הנציב לענייני חוק הקרקעות של הילידים וקצין ההגירה.
קריירה פוליטית > ראש ממשלת ניו זילנד

ב-1873 התבקש פולן לכהן שוב במועצה המחוקקת על ידי ראש ממשלת ניו זילנד, ג'וליוס ווגל, והוא מונה להיות המזכיר הקולוניאלי. הוא מילא תפקיד זה עד אוקטובר 1877 תחת כמה ראשי ממשלה. ב-6 ביולי 1875 הוא נבחר להיות ראש הממשלה וכיהן בתפקיד עד 15 בפברואר 1876. לאחר מכן הוא מונה שוב כחבר במועצה המחוקקת וכיהן בה עד למותו.
דניאל פולן מת ב-18 במאי 1896.
בנקאות רזרבה חלקית

בנקאות ברזרבה חלקית (באנגלית: Fractional-reserve banking) היא מערכת בנקאית שבה בנקים שומרים רק חלק קטן מהכסף שמופקד אצלם כרזרבה (ככסף מזומן או נכסים נזילים מאוד אחרים) ומלווים את כל יתר הכסף ללווים. במצב זה, לבנקים אין מספיק רזרבות להספקת כל ההתחייבויות הכספיות, אם כל המלווים, או כמות מספקת שלהם, יבואו לדרוש את כספם בו-זמנית (מצב הקרוי הסתערות משיכות). בנקאות רזרבה חלקית הונהגה החל מהמאה ה-15 באירופה, והיא מקובלת כיום במערכת הבנקאות בכל מדינות העולם.
על השיטה נמתחת ביקורת מפי מספר גורמים בטענה שהיא מעודדת אינפלציה, יוצרת אליטה נצלנית, פוגעת בעניים ותורמת לאי שוויון כלכלי, תורמת לכך שהמערכת הכלכלית העולמית נכנסת שוב ושוב למשברי מטבע ותורמת לכך שמערכת זו אינה בת קיימא.
מעצם טיבה, מערכת הבנקאות ברזרבה חלקית מרחיבה את היצע הכסף יחסית לבנקאות ברזרבה מלאה. בגלל שבנקאות רזרבה -חלקית היא דבר נפוץ, רק אחוז קטן מהכסף שמשמש את הציבור ברוב מדינות העולם הוא "בסיס הכסף" - או כסף שנדפס על ידי הבנק המרכזי בכל מדינה. מכפיל הכסף (Money multiplier) הוא היחס בין כמות הכסף שנוצר עקב מערכת הרזרבה החלקית לבין בסיס הכסף. גודלו המקסימלי של מכפיל זה נקבע על ידי שער הרזרבה (Reserve requirement).
מאז השפל הגדול של 1929, שלווה בפשיטות רגל רבות של בנקים בעקבות הסתערות משיכות, דורשים הבנקים המרכזיים קיום של שער רזרבה מינימלי - כך שבנקים מחויבים לשמור אחוז מסוים של ההפקדות בהם ככסף מזומן. דבר זה גורם הן להגבלת כמות הכסף שנוצרת במערכת ההלוואות של מערכת הבנקאות המסחרית, ונועד כדי לנסות להבטיח כי בנקים יוכלו לספק כמות מספיקה של כסף מזומן כדי לענות על דרישה נורמלית לכסף. עם זאת, קיימת עדיין סכנה של בהלת בנקים אם מספיק אנשים ידרשו את כספם בו זמנית. במצב קיצוני, דבר זה יכול לגרום לכשל בנקאי ופיננסי מערכתי שבו נפילתו של בנק אחד מובילה אחריה לקריסה של בנקים נוספים, ל"התאדות" כספים וחסכונות, לסגירת עסקים ולשפל כלכלי עמוק. כדי להחליש בעיות אלה, בנקים מרכזיים (או מוסד ממשלתי אחר) בדרך כלל מקיימים רגולציה ופיקוח על הבנקים המרכזיים, ומשמשים כ"מלווה לשעת חירום" לבנקים מסחריים ומקיימים ביטוח פיקדונות עבור הבנקים המסחריים, כלומר ערבים להחזר ההתחייבויות של הבנקים. דבר זה כרוך בעצמו בבעיות נוספות שכן שהגיבוי שניתן על ידי הבנק המרכזי והממשלה הוא דבר שגורם לבנקים לרצות לקחת סיכונים גבוהים מידי בציפייה שהממשלה תחלץ אותם במקרה של הסתבכות פיננסית - כשל שוק מסוג סיכון מוסרי). תופעה זו התרחשה לדוגמה במשבר הכלכלי העולמי (2008).
היסטוריה

בתקופות קדומות, היו חפצים רבים ששימשו ככסף. דבר ששימש ככסף היה צריך להיות נייד, בעל רמת אחידות גבוהה, נדיר מספיק, ושמספיק אנשים תהייה האמונה שניתן יהיה להחליף אותו בחזרה בדברים ממשיים: אוכל, ביגוד ומחסה. במהלך השנים שימשו צדפים, פוליי קקאו, אבנים יפות ואפילו נוצות שימשו ככסף. כסף וזהב היו מתכות מבוקשות, רכות ונוחות לעיבוד לשם ייצור תכשיטים.